Benvinguts Reis!
Ha arribat el dia! Hores abans d'entrar a totes les cases per deixar els regals, els Reis Mags es passejaran per la ciutat en una majestuosa cavalcada. La festa començarà al Moll de la Fusta on arribaran ses Majestats d'Orient i tota la comitiva reial a bord del pailebot Santa Eulàlia. Des d'aquí es traslladaran a l'avinguda del Marquès de l'Argentera des d'on començarà la gran cavalcada que, dues hores i mitja més tard, arribarà al punt final, la Font Màgica de Montjuïc.